A fost una dintre cele mai puternice personalități
ale secolului al XX-lea,
schimbând pentru totdeauna cursul
uneia dintre cele mai mari țări.
Dar a fost el oare un erou
ce a răsturnat o tiranie opresivă
sau un ticălos ce a înlocuit-o cu alta?
E timpul să îl punem pe Lenin în fața judecătorilor:
Istoria vs. Lenin.
„Liniște, liniște.
Nu a fost vina ta că trupa s-a despărțit?”
„Onorată instanță, acesta e Vladimir Ilych Ulyanov,
sau Lenin, instigatorul
ce a ajutat la răsturnarea țarului rus Nicolae al II-lea în 1917
și a fondat Uniunea Sovietică,
una dintre cele mai mari dictaturi ale secolului XX.”
„Ohh.”
„Țarul a fost un tiran nemilos
sub conducerea căruia oamenii au trăit în sclavie.”
„Prostii.
Iobăgia a fost interzisă din anul 1861.”
„Și înlocuită cu ceva mai rău.
Șefii de fabrici tratau oamenii
mai rău decât foștii lor stăpâni boieri.
Și spre deosebire de boieri,
ei erau întotdeauna acolo.
Muncitorii ruși osteneau 11 ore pe zi
și erau cel mai prost plătiți din Europa.”
„Dar țarul Nicolae a dat legi care să protejeze muncitorii.”
„A făcut minimul necesar ca să evite o revoluție,
și chiar și aici a eșuat.
Îți amintești ce s-a întâmplat în 1905
după ce gărzile lui au tras în niște manifestanți pașnici?”
„Da, și apoi țarul a oprit rebeliunea
introducând o constituție
și un parlament ales, Duma.”
„În timp ce a rămas cu toată puterea și i-a dizolvat
de câte ori a vrut.”
„Poate ar fi avut loc mai multe reforme în timp util
dacă radicalii, precum Lenin,
nu ar fi făcut mereu probleme.”
„Onorată instanță, Lenin și-a văzut fratele mai mare, Aleksandr,
executat de țarul anterior pentru activități revoluționare,
și chiar după reforme,
Nicolae a continuat aceleași represiuni și execuții în masă,
precum și nepopulara implicare
în Primul Război Mondial,
ce a costat Rusia atât de multe vieți și resurse.”
„Hmm, acest țar nu pare
un om foarte bun.”
„Onorată instanță, poate Nicolae al II-lea s-a condamnat singur
cu deciziile proaste luate,
dar Lenin nu are niciun merit în asta.
Când răscoala din februarie 1917
a forțat în final abdicarea țarului,
Lenin era încă exilat în Elveția.”
„Hmm, deci cine a venit la putere?”
„Duma a format un guvern provizoriu,
condus de Alexander Kerensky,
un burghez incompetent și ratat.
El a lansat chiar încă o ofensivă eșuată în război,
unde Rusia pierduse deja foarte multe,
în loc să îl oprească precum dorea poporul.”
„A fost un guvern constituțional social democratic,
cel mai progresist al acelor timpuri.
Și ar fi putut reuși până la urmă
dacă Lenin nu s-ar fi reîntors în aprilie,
trimis de germani pentru a submina eforturile de război ale Rusiei
și a instiga la revoltă.”
„Ce calomnie!
Zilele din iulie au fost o reacție spontană și justificată
împotriva eșecurilor guvernului.
Iar Kerensky și-a arătat adevărata față
când a dat vina pe Lenin
și a arestat și a scos din legalitate partidul bolșevic,
forțându-l să plece în exil din nou.
Ce democrație!
E un lucru bun faptul că guvernul s-a prăbușit
sub propria incompetență și lăcomie
atunci când au încercat să plănuiască o lovitură militară
fiind nevoiți să ceară ajutorul bolșevicilor
când aceasta a eșuat.
După asta, Lenin a trebuit
doar să se întoarcă în octombrie și să preia conducerea.
Guvernul a fost înlăturat peste noapte fără violență.”
„Dar ceea ce au făcut bolșevicii
după ce au câștigat puterea
nu a fost foarte pașnic.
Câți oameni au executat fără proces?
Și era chiar necesar
să ucidă întreaga familie a țarului, chiar și copiii?”
„Rusia era atacată de imperialiști străini,
ce încercau să îl readucă pe țar.
Orice succesor regal ce era salvat
ar fi fost recunoscut drept conducător de guvernele străine.
Ar fi fost finalul
pentru tot ceea ce oamenii luptaseră atât de mult să obțină.
Dar poate nu Lenin a ordonat asta.”
„Dar nu doar imperialiștii
au fost uciși de bolșevici.
Cum rămâne cu epurarea și execuțiile
altor partide socialiste și anarhiste,
foștii lor aliați?
Cum rămâne cu Răscoala din Tombov,
unde țăranii care au opus rezistență împotriva confiscării grâului
au fost uciși cu gaz toxic?
Sau trimiterea armatei
să zdrobească muncitorii din Kronstadt,
care cereau o conducere democratică?
A fost și asta o luptă pentru oameni?”
„Da! Măsurile au fost dificile,
dar erau niște vremuri grele.
Noul guvern trebuia să se asigure
în timp ce era atacat din toate părțile,
astfel încât ordinea socialistă să poată fi stabilită.”
„Și la ce a fost bună această ordine socialistă?
Chiar și după ce războiul civil a fost câștigat,
a fost foamete, represiune
și milioane au fost executați sau trimiși să moară în lagăre,
în timp ce succesorul lui Lenin, Stalin, demonstra
un cult al personalității și avea puterea absolută.”
„Asta nu a fost în plan.
Lui Lenin nu i-a păsat de câștigurile personale,
chiar și dușmanii săi au recunoscut
că credea deplin în cauza sa,
trăind modest și muncind neîncetat
din studenție până la moartea sa prematură.
El a observat setea de putere a lui Stalin
și a încercat să prevină partidul,
dar a fost prea târziu.”
„Și deceniile de totalitarism ce au urmat după?”
„Le poți numi așa,
dar eforturile lui Lenin de a schimba Rusia
în câteva decenii
de la o monarhie retrogradă și nedezvoltată
plină de țărani analfabeți
la o superputere modernă industrială,
cu una dintre cele mai educate populații,
cu oportunități fără precedent pentru femei
și unele dintre cele mai importante progrese științifice
ale secolului.
Viața poate nu era luxoasă,
dar aproape toată lumea avea un acoperiș deasupra capului
și mâncare în farfurie,
lucruri atinse de puține țări.”
„Dar aceste progrese s-ar fi putut petrecut
chiar și fără Lenin
și regimul represiv pe care l-a stabilit.”
„Da, și eu aș fi putut fi un cântăreț faimos de rock and roll.
Dar cum ar fi sunat?”
Nu putem fi siguri cum ar fi evoluat lucrurile
dacă alți oameni ar fi fost la putere
sau alte decizii ar fi fost luate,
dar pentru a evita greșelile trecutului,
trebuie să ne dorim întotdeauna
să judecăm figurile istorice.